The Savage Innocents
<s>The Savage Innocents (), u bivšoj Jugoslaviji poznat pod nazivom Bijele sjene () je britansko-francusko-italijanski igrani film snimljen 1960. godine u režiji Nicholasa Raya.</s><s>Po žanru je mješavina drame i pustolovnog filma, a temelji se na romanu Top of the World švicarskog pisca Hansa Rüescha.</s><s>Protagonist, čiji lik tumači Anthony Quinn, je Inuk, Inuit (Eskim) koji živi na Arktiku i koji se uporno drži tradicionalnog načina života, čak i kada njegovo nepoznavanje moderne zapadne civilizacije dovede do tragičnog nesporazuma.</s><s>Radnja prikazuje kako ubija kršćanskog misionara duboko uvrijeđen time što je odbio ponudu da, u skladu sa inuitskim običajima, spava sa njegovom ženom (čiji lik tumači Yoko Tani), te ga zbog toga progone dva kanadska policajca sa kojima će na kraju biti prisiljen surađivati kada ih zajedno zadesi snježna oluja.</s><s>The Savage Innocents je dijelom bio sniman na autentičnim lokacijama na kanadskom Arktiku.</s><s>Premijerno je prikazan na Kanskom festivalu gdje je izazvao veliko zanimanje.</s><s>Najveći dojam je, međutim, izazvao Quinn zbog svoje uloge.</s><s>Nekoliko godina kasnije je američki folk pjevač Bob Dylan napisao pjesmu Quinn the Eskimo (Mighty Quinn) inspiriranu Quinnovim likom u filmu.</s>

<s>Izvori</s>

<s>Vanjske veze</s>

<s>Britanski filmovi
Francuski filmovi
Italijanski filmovi
Dramski filmovi
Pustolovni filmovi
Authority control 2</s>

